[**POZIV ZA OBUKU ZA DVM: Ante i post mortem pregled u objektima za klanje životinja**](http://form.vet.bg.ac.rs/)

Ministarstvo polјoprivrede, šumarstva i vodoprivrede - Uprave za veterinu, Fakultet veterinarske medicine Univerziteta u Beogradu i Institut za higijenu i tehnologiju mesa, Beograd OBJAVLjUJU POZIV ZA PETODNEVNU OBUKU za doktore veterinarske medicine, zaposlene u veterinarskim organizacijama, pod nazivom: Ante i post mortem pregled u objektima za klanje životinja

**PERIOD TRAJANјA POZIVA**: od 7. decembra do 13. decembra 2017. godine.

**RANGIRANјE KANDIDATA**: izvršiće se na osnovu redosleda prijavlјivanja. Broj slušalaca je ograničen na minimalno 10 a maksimalno 15 polaznika po obuci.

**PREDVIĐEN TERMIN DRUGE OBUKE**: od 18. do 25. decembra 2017. godine (izuzimajući datume 19., 23. i 24. decembar).

**Predmet obuke**: Unapređenje sistema bezbednosti hrane u objektima za klanje životinja i zaštite javnog zdravlјa

**Cilј obuke:** stručno osposoblјavanje za pregled mesa u objektima za klanje životinja u skladu sa zakonskim aktima Republike Srbije. Polaznici koji uspešno savladuju obuku stiču pravo na SERTIFIKAT o uspešno završenom kursu „Ante i post mortem pregled u objektima za klanje životinja“, a koji će im omogućiti da od strane Ministarstva polјoprivrede, šumarstva i vodoprivrede - Uprave za veterinu budu angažovani na inspekcijskim poslovima na liniji klanja u objektima za klanje životinja.

**Sadržaj obuke:** Teorijski deo obuke koji će se izvesti na Fakultetu veterinarske medicine obuhvata: zakone i pravilnike iz oblasti bezbednosti hrane, uklјučujući dobrobit životinja, ante i post mortem pregled, dobru higijensku praksu, osnovne elemente službene kontrole i prateće dokumentacije. Praktični deo obuke će se realizovati u uslovima realne proizvodnje (objekat za klanje), pri čemu će prevoz do objekta biti obezbeđen od strane organizatora. Učesnicima obuke biće dostupan materijal sa obuke. Tokom obuke obezbeđena je ishrana i osveženje za učesnike.

**Cena obuke**: 120.000,00 RSD. Uplata se vrši na žiro račun Fakulteta veterinarske medicine Univerziteta u Beogradu: Svrha uplate: Ante i post mortem pregled u objektima za klanje životinja Primalac: Fakultet veterinarske medicine Beograd Broj žiro računa: 840-1825666-41 Model poziv na broj (odobrenje): HTM011

**Prijava za obuku**: <http://form.vet.bg.ac.rs>

**Napomena**: Organizator zadržava pravo da pomeri termin obuke u slučaju da se prijavi manje od 10 slušalaca. Kontakt: Katedra za higijenu i tehnologiju namirnica animalnog porekla Fakulteta veterinarske medicine, tel: 011 2 685 653; e mail: namirnice@vet.bg.ac.rs